ประเทศโปแลนด์

ประเทศในยุโรปกลาง
52°N 20°E﻿ / ﻿52°N 20°E﻿ / 52; 20
| สาธารณรัฐโปแลนด์ Rzeczpospolita Polska (โปแลนด์) |
| --- | --- |
   ธงชาติ     ตราแผ่นดิน  
เพลงชาติ: "มาซูแร็กดอมบรอฟสกีแยกอ" (แปลว่า "บทเพลงมาเซอร์กาของดอมบรอฟสกี")
แสดงลูกโลกแสดงแผนที่ยุโรปที่ตั้งของ ประเทศโปแลนด์  (เขียวเข้ม)– ในยุโรป  (เขียว & เทาเข้ม) – ในสหภาพยุโรป  (เขียว)  —  [คำอธิบายสัญลักษณ์]
เมืองหลวง และเมืองใหญ่สุด: วอร์ซอ 52°13′N 21°02′E﻿ / ﻿52.217°N 21.033°E﻿ / 52.217; 21.033
ภาษาราชการ: โปแลนด์
กลุ่มชาติพันธุ์  (พ.ศ. 2554): 98% ชาวโปแลนด์ 2% อื่น ๆ หรือไม่ระบุ
ศาสนา  (พ.ศ. 2562): 90% ศาสนาคริสต์ —86% โรมันคาทอลิก —4% นิกายอื่น ๆ 6% ไม่มีศาสนา 1% อื่น ๆ 3% ไม่ตอบ
เดมะนิม: ชาวโปแลนด์
การปกครอง: สาธารณรัฐแบบรัฐสภา (โดยนิตินัย)

• ประธานาธิบดี : อันด์แชย์ ดูดา
• นายกรัฐมนตรี : ดอนัลต์ ตุสก์
 
สภานิติบัญญัติ: รัฐสภา
• สภาสูง: วุฒิสภา
• สภาล่าง: เซย์ม
ก่อตั้ง

• การทำให้เป็นคริสเตียนในประเทศโปแลนด์ : 14 เมษายน ค.ศ. 966
• ราชอาณาจักรโปแลนด์ : 18 เมษายน ค.ศ. 1025
• เครือจักรภพโปแลนด์–ลิทัวเนีย : 1 กรกฎาคม ค.ศ. 1569
• การแบ่งโปแลนด์ : 24 ตุลาคม ค.ศ. 1795
• สาธารณรัฐที่ 2 : 11 พฤศจิกายน ค.ศ. 1918
• รัฐบาลพลัดถิ่น : 17 กันยายน ค.ศ. 1939
• สาธารณรัฐประชาชน : 19 กุมภาพันธ์ ค.ศ. 1947
• สาธารณรัฐที่ 3 : 31 ธันวาคม ค.ศ. 1989
 
พื้นที่
• รวม: 312,696 ตารางกิโลเมตร (120,733 ตารางไมล์) (อันดับที่ 69)
• แหล่งน้ำ (%): 1.48 (ณ ปี 2558)
ประชากร
• 2563 ประมาณ:  38,268,000 (อันดับที่ 38)
• ความหนาแน่น: 123 ต่อตารางกิโลเมตร (318.6 ต่อตารางไมล์) (อันดับที่ 83)
จีดีพี (อำนาจซื้อ) : 2564 (ประมาณ)
• รวม:  1.363 ล้านล้านดอลลาร์ (อันดับที่ 19)
• ต่อหัว:  35,957 ดอลลาร์ (อันดับที่ 39)
จีดีพี (ราคาตลาด) : 2564 (ประมาณ)
• รวม:  642 พันล้านดอลลาร์ (อันดับที่ 22)
• ต่อหัว:  16,930 ดอลลาร์ (อันดับที่ 44)
จีนี (2562):  28.5 ต่ำ
เอชดีไอ (2562):  0.880 สูงมาก · อันดับที่ 35
สกุลเงิน: ซวอตือ (PLN)
เขตเวลา: UTC+1 (เวลายุโรปกลาง)
• ฤดูร้อน (เวลาออมแสง): UTC+2 (เวลาออมแสงยุโรปกลาง)
รูปแบบวันที่: dd/mm/yyyy (ค.ศ.)
ขับรถด้าน: ขวา
รหัสโทรศัพท์: +48
โดเมนบนสุด: .pl
เว็บไซต์ poland.pl
โปแลนด์ มีชื่ออย่างเป็นทางการว่า สาธารณรัฐโปแลนด์ เป็นประเทศในตอนกลางของยุโรป แบ่งออกเป็น 16 จังหวัด ครอบคลุมพื้นที่กว่า 312,696 ตารางกิโลเมตร (120,733 ตารางไมล์) และมีภูมิอากาศแบบอบอุ่นตามฤดูกาลเป็นส่วนใหญ่ โปแลนด์มีประชากรเกือบ 38.5 ล้านคน และเป็นรัฐสมาชิกที่มีประชากรมากที่สุดเป็นอันดับ 5 ของสหภาพยุโรป โดยมีวอร์ซอ เป็นเมืองหลวงและเมืองที่ใหญ่ที่สุดของประเทศ โดยมีเมืองใหญ่อื่น ๆ ได้แก่ กรากุฟ, วุช, วรอตสวัฟ, ปอซนัญ, กดัญสก์ และชแชชิน
ดินแดนที่มีความหลากหลายทางภูมิศาสตร์ของโปแลนด์นั้น ครอบคลุมตั้งแต่ชายฝั่งตามแนวทะเลบอลติกทางตอนเหนือของประเทศ ไปจนถึงเทือกเขาชูแดแรสและคาร์เพเทียนทางตอนใต้ โปแลนด์มีพรมแดนทางทิศตะวันออกเฉียงเหนือติดกับลิทัวเนียและรัสเซีย (ผ่านทางแคว้นคาลินินกราด) ทิศตะวันออกติดกับเบลารุสและยูเครน ทิศใต้ติดกับสโลวาเกียและเช็กเกีย และทิศตะวันตกติดกับเยอรมนี
ประวัติศาสตร์ของมนุษย์ที่มีชีวิตชีวาบนผืนดินของโปแลนด์ มีระยะเวลาอยู่เป็นหลายพันปี ตลอดยุคโบราณตอนปลายมีความหลากหลายอย่างกว้างขว้าง โดยมีวัฒนธรรมและชนเผ่าต่าง ๆ ได้ตั้งรกรากอยู่บนที่ราบในยุโรปกลางอันกว้างใหญ่ อย่างไรก็ตาม ชาวโปลันด์ตะวันตกเป็นผู้ที่ครอบครองภูมิภาคแห่งนี้ และก็ได้ตั้งชื่อให้กับภูมิภาคนี้ว่าโปแลนด์ การสถาปนารัฐโปแลนด์นั้นสามารถย้อนรอยไปถึง ค.ศ. 966 เมื่อมีผู้ปกครองนอกรีตแห่งราชอาณาจักรที่อยู่ร่วมกับดินแดนของประเทศโปแลนด์ในปัจจุบัน ได้ยอมรับศาสนาคริสต์ และได้เปลี่ยนมานับถือคริสต์นิกายโรมันคาทอลิก ราชอาณาจักรโปแลนด์ถูกก่อตั้งขึ้นใน ค.ศ. 1025 และใน ค.ศ. 1569 ก็ได้ประสานความสัมพันธ์ทางการเมืองที่มีมายาวนานกับลิทัวเนีย โดยการลงนามในสหภาพลูบลิน สหภาพนี้ได้ก่อตั้งเครือจักรภพโปแลนด์–ลิทัวเนีย ซึ่งเป็นหนึ่งในประเทศที่มีพื้นที่มากที่สุด (มีพื้นที่มากกว่า หนึ่ง ล้าน ตารางกิโลเมตร หรือ 400,000 ตารางไมล์) และเป็นประเทศที่มีประชากรมากที่สุดในยุโรป ภายในคริสต์ศตวรรษที่ 16 ถึง 17 โดยมีระบบการเมืองเป็นแบบเสรีที่มีเอกลักษณ์เฉพาะ ซึ่งได้รับเอารัฐธรรมนูญสมัยใหม่ เป็นฉบับแรกของยุโรปมาใช้ นั่นคือ รัฐธรรมนูญวันที่ 3 พฤษภาคม ค.ศ. 1791
หลังผ่านพ้นความโดดเด่นและความรุ่งเรืองแล้วนั้น เครือจักรภพโปแลนด์–ลิทัวเนียก็ถูกแบ่งดินแดนโดยประเทศเพื่อนบ้านของเครือจักรภพโปแลนด์–ลิทัวเนีย เมื่อช่วงปลายคริสต์ศตวรรษที่ 18 และได้รับเอกราชอีกครั้งใน ค.ศ. 1918 ด้วยสนธิสัญญาแวร์ซาย หลังจากความขัดแย้งทางด้านดินแดนอยู่หลายครั้ง โปแลนด์ซึ่งเป็นรัฐหลายชนชาตินั้น ได้รับการฟื้นฟูสถานะเป็นผู้เล่นหลักในการเมืองของยุโรป ในเดือนกันยายน ค.ศ. 1939 สงครามโลกครั้งที่สองเริ่มต้นขึ้นด้วยการรุกรานโปแลนด์โดยนาซีเยอรมนี ตามมาด้วยสหภาพโซเวียตที่รุกรานโปแลนด์ตามกติกาสัญญาโมโลตอฟ–ริบเบินทร็อพ พลเมืองชาวโปแลนด์ประมาณ 6 ล้านคน รวมถึงชาวยิวในประเทศจำนวน 3 ล้านคน เสียชีวิตลงตลอดช่วงระหว่างสงคราม ในฐานะที่เป็นรัฐสมาชิกของกลุ่มตะวันออก สาธารณรัฐประชาชนโปแลนด์ได้ประกาศโดยทันทีว่า ประเทศของตนเป็นหัวหน้าในการลงนามสนธิสัญญาวอร์ซอ ท่ามกลางความตึงเครียดในสงครามเย็น ที่เกิดขึ้นทั่วโลก ภายหลังเหตุการณ์ใน ค.ศ. 1989 โดยเฉพาะอย่างยิ่งจากการเกิดขึ้นและการมีส่วนร่วมของขบวนการโซลิดาริตี รัฐบาลคอมมิวนิสต์ถูกยุบ และโปแลนด์ก็ได้สถาปนาตนเองขึ้นมาใหม่ ในฐานะสาธารณรัฐประชาธิปไตย
โปแลนด์ถือเป็นตลาดที่พัฒนาแล้ว และเป็นประเทศอำนาจปานกลาง โดยเป็นประเทศที่ใหญ่เป็นอันดับที่ 6 ของสหภาพยุโรป ตามผลิตภัณฑ์มวลรวมในประเทศ (อำนาจตลาด) และใหญ่เป็นอันดับที่ 5 ตามภาวะเสมอภาคของอำนาจซื้อ โปแลนด์ให้มาตรฐานการครองชีพ ความปลอดภัย และเสรีภาพทางเศรษฐกิจที่สูงมาก เช่นเดียวกับการศึกษาในระดับมหาวิทยาลัย ที่ไม่ต้องเสียค่าเล่าเรียน และระบบหลักประกันสุขภาพแบบถ้วนหน้า ประเทศนี้มีแหล่งมรดกโลกของยูเนสโกอยู่ 17 แห่ง โดย 15 แห่งเป็นแหล่งมรดกโลกทางวัฒนธรรม โปแลนด์เป็นรัฐสมาชิกของเขตเชงเกน, สหภาพยุโรป, เขตเศรษฐกิจยุโรป, สหประชาชาติ, เนโท, องค์การเพื่อความร่วมมือและการพัฒนาทางเศรษฐกิจ และกลุ่มวิแชกราด